Simona Halep, cunoscută nu doar pentru abilitățile sale de tenis de top, ci și pentru personalitatea sa admirabilă, deține, printre alte proprietăți, și hotelul Drachenhaus. Acest hotel cu trei stele se află la poalele muntelui Tâmpa și oferă o priveliște impresionantă asupra orașului și a împrejurimilor sale.
Cât costă o noapte de cazare la hotelul Simonei Halep. Unde este localizat și cum arată
Situat la doar aproximativ 500 de metri de zona pietonală a străzii Republicii, Piața Sfatului și Biserica Neagră, acest complex turistic este ideal amplasat pentru cei care doresc să exploreze centrul istoric al orașului Brașov.
Oferind camere confortabile cu vedere la cartierul medieval sau la muntele Tâmpa, hotelul impresionează prin mobilierul recondiționat, podelele din lemn de esență tare de salcâm și stejar, covoarele săsești din lână și băile decorate cu travertin italian de Tivoli.
Costul unei nopți de cazare la acest hotel începe de la 379 de lei pentru doi adulți, micul dejun fiind inclus. În sezonul estival, prețurile cresc ușor, ajungând la 479 de lei pentru aceeași cameră dublă standard.
Recomandat de către turiști cu o notă de 8,5 pe site-urile de evaluare, hotelul Simonei Halep promite o experiență de cazare memorabilă în inima Transilvaniei, potrivit spynews.ro. si poti vedea fotografii din locatie aici!
Ce spune Simona Halep despre întoarcerea pe terenul de tenis, după procesul de dopaj
Jucătoarea de tenis și-a dorit extrem de mult să se întoarcă la prima ei iubire: tenisul, după procesul de dopaj. După decizia Tribunalului de Arbitraj Sportiv (TAS), Simona Halep o să joace la Miami.
"Peste 2 săptămâni (n.r. se întoarce pe teren). Și aici aș putea să menționez că cei de la Miami, în clipa în care a ieșit decizia (n.r. decizia TAS), mi-a oferit un wild card, fără ca eu să cer, fără ca eu să rog pe cineva să întrebe. Pentru mine a fost un moment deosebit.
Pe 19 începe turneul. Pot să spun că mă arunc puțin, la un turneu atât de mare. Dar în momentul acesta, rezultatul nu există pentru mine. Vreau doar să resimt energia publicului, să resimt bucuria de a fi pe teren, indiferent de rezultat. Este o bucurie să fiu înapoi.
Temerea e destul de mare, pentru că oricât m-aș fi antrenat eu și oricât m-aș fi pregătit, nu e că atunci când joci meci oficial.
N-am stat niciodată atât de mult departe de teren, de meci, de competiție, de meciuri oficiale. Și pot să spun că mi-e teamă de cum va fi, dar e o teamă cumva asumată.", a declarat Simona Halep pentru antena3.ro.
Mai mult, jucătoarea de tenis nu și-a propus încă niciun obiectiv, însă își dorește să se întoarcă pe terenul de tenis în forță. Sportiva a mărturisit că va face tot ce poate pentru a ajunge din nou în topuri.
"Adică niciodată, în nicio clipă nu m-am gândit să mă retrag. În situația de față vreau să revin atât cât pot, nu vreau să-mi pun obiectiv, dar bineînțeles că atunci când o să intru pe teren, scopul meu o să fie să fiu din nou în top. Am voie să cred și să am speranță.", a mai adăugat Simona Halep, conform sursei citate.
"Ştiam că sunt nevinovată", a fost replica pe care a dezvăluit-o sportiva cu ochii în lacrimi.
"Bine ai venit" A născut Cătălina Ponor. Fosta gimnastă a adus pe lume un băiat și a publicat această imagine...